# Tips og triks ved bruk av mobilen til filming og streaming

**Pass på å ha nok lys**

* Det aller beste er dagslys, men NB! Vær obs på støy!
* Film ute (om du har mikrofon) eller foran et vindu.
* Unngå å ha for mye lys bak deg + direkte sollys.
* Har det allerede blitt mørkt ute? Skru på alle lys + prøv deg litt frem 😊

**Stabilitet – unngå å holde mobilen/kameraet i hånden mens du filmer**

* Bruk gjerne stativ, en hylle, et bord eller vinduskarmen eller kjøp en tri-pod for å holde mobilen stødig.

**Pass på bilderetningen – film med mobilen liggende**

* Stående kamera fungerer ikke i sosiale medier!

**Unngå støy – legg til rette for god lyd**

* Finn et rolig sted. Sett alle mobiler på lydløs og lukk dører.
* Bruk mikrofon. Gjerne en til hver, med lik avstand og volum.
* Utendørs må mikrofonen ha batteri og vindhette/pelsdott for å dempe støy.
* Dersom ikke alle har egen mikrofon, så må den som snakker lavest være nærmest mobilen.
* Gjør du et lydopptak uten video? Lag et mini-studio med dyne rundt for å få optimal lyd😊

**Andre tips:**

* Mobilkameraet vil automatisk finne ansikter og fokusere på disse. Fjern derfor bilder med ansikter i bakgrunnen.
* Personer med langt hår, bør enten sitte rett frem for kamera, eller sette opp håret for å unngå at håret dekker ansiktet.
* Ryddig bakgrunn som ikke har samme farge som klærne til de som filmes.
* Bli enige om lengde på videoen og antall spørsmål.
* Sett av god tid for å unngå stress. Da kan man gjøre flere opptak.
* Gjennomfør samtalen i en generalprøve. Da finner man lettere ut hvilke poenger og formuleringer man vil ha med, samt hvilken rekkefølge poengene bør komme. Man blir også mer bevisst hvor lang tid man bruker.
* Den som filmer kan gi tegn f.eks. hvert minutt slik at man lettere kan passe tiden.
* Snakk sammen på forhånd om hva man ønsker å få ut av samtalen og hvor mange spørsmål det er naturlig å ha.
* Man kan bruke Windows Moviemaker (gratis) til å sette sammen klipp, dersom man må bryte opp samtalen, eller redigere bort noe.
* Bruk WeTransfer.com til å overføre filmklippene fra mobil til PC.
* Mange mobiler har flere innstillinger for fargetoner og fokus. Prøv deg frem.
* Øvelse gjør mester. Man lærer seg noe nytt hver gang 😊

**Teksting av videoer**

* Er et UU-krav, men er også super viktig for synlighet i sosiale medier! Ca. 85 % av Facebook-videoer ses på uten lyd.
* Husk å tekste ikke bare det som blir sagt, men også ting som skjer som er viktig for å forstå innholdet i videoen: musikk, latter, andre lyder, navn om personen ikke synes, eller om flere bytter på å snakke.

**Teksteprogrammer**

* Veed - [www.veed.io](http://www.veed.io) (gratis). Her kan du både redigere videoer og tekste videoer.
* Screencast-O-Matic - [www.screencast-o-matic.com](http://www.screencast-o-matic.com) (gratis)

**Flere UU-tips på nhf.no**

<https://nhf.no/enkle-retningslinjer-for-mer-universelt-utformet-innhold/>